cyanic-selkie/wikianc huggingface dataset:
ब्रेकिंग बेंजामिन
डिअर एगनी
डेविड बेन्डेथ जिन्होंने बैंड के पिछले दो स्टूडियो प्रयास, वी आर नोट अलोन तथा फोबिया उत्पन्न किये थे, उन्होंने ब्रेकिंग बेंजामिन का चौथा स्टूडियो एलबम, डिअर एगनी भी उत्पन्न किया। अपने माइस्पेस ब्लॉग पर, ब्रेकिंग बेंजामिन ने कहा, "हम नया सामान बनाने में व्यस्त हैं और हमारे पास बेन्डेथ प्रोडक्शन ट्रीटमेंट के लिए कई गाने तैयार हैं।" रेड के गिटारवादक, जेसन रुच ने "आई विल नोट बाओ", "होपलेस", "लाइट्स आउट" और "विदाउट यू" सहित चार नए गानों की सह-रचना की. 20 नवम्बर 2008 को केज रैटल पर बर्नले का साक्षात्कार हुआ और उन्होंने कहा कि वह इस नए एलबम के लिए इतना लिख रहे हैं कि वह उनकी ज़िंदगी पर पूरी तरह हावी हो रहा है। उन्होंने यह भी कहा कि लेबल की ओर से उन पर कोई दबाव नहीं है और न ही उन्हें कोई सीमारेखा दी गई है, इसलिए वह अपने हिसाब से समय ले रहे हैं।
14 जुलाई को बैंड के सदस्यों ने पुष्टि की कि नए एलबम में 11 गाने हैं। उन में से एक गाने का नाम है, "वट लाइज़ बिनीथ" और 28 जुलाई को डेविड बेन्डेथ ने एक समाचार लेख से पुष्टि की कि ब्रेकिंग बेंजामिन का पहला एकल, "आई विल नोट बाओ" रेडियो स्टेशनों पर 17 अगस्त को जारी किया जाना था और आई टयुनज़ (iTunes) पर 1 सितंबर को. फिर कुछ ही दिनों बाद यह एलबम डिअर एगनी के साथ आई टयुनज़ (Itunes) पर शीर्ष दस बिकने वाले गानों में से एक बन गया।
11 अगस्त को, ब्रेकिंग बेंजामिन के गृहनगर, विल्क्स-बर्रे, पी ए के रेडियो स्टेशन डबल्यू बी एस एक्स (WBSX) (97.9X) पर "आई विल नोट बाओ" पहली बार बजाया गया। एकल के लीक होने के कारण 11 अगस्त को रात्री आठ बजे पूर्वी समय आई विल नोट बाओ उनके माइस्पेस पर प्रसारित होना शुरू हो गया। आई विल नोट बाओ गीत के एक संगीत वीडियो का प्रीमियर 21 अगस्त शुक्रवार को उनके माइस्पेस पर हुआ।
28 सितंबर को एलबम आधिकारिक तौर पर ऑस्ट्रेलिया में जारी किया गया। 29 सितंबर को, एलबम आधिकारिक तौर पर संयुक्त राज्य अमेरिका में जारी किया गया। बेस्ट बाय से खरीदे गए डिअर एगनी के साथ एक बोनस डीवीडी मिलती है जिसमें "आई विल नोट बाओ" के संगीत विडिओ के एक पिछले-अप्रकाशित संस्करण सहित बैंड के छह संगीत वीडियो हैं। डीवीडी पर जो संस्करण है वह केवल बैंड का है, उसमें इंटरनेट पर जारी किये गए संस्करण की तरह फिल्म स्थानापन्न से कोई फुटेज शामिल नहीं है। वह शाइनडाउन के साथ अपने डार्क होर्स दौरे में निकलबैक को समर्थन देंगे.
थ्री डेज़ ग्रेस और फ्लायलीफ के साथ बैंड संयुक्त राष्ट्र के एक जनवरी-फरवरी 2010 दौरे में सह-शीर्षक है।
16 फ़रवरी 2010 से "डिअर एगनी" आर आई ए ए (RIAA) द्वारा गोल्ड भी प्रमाणित किया गया है।
बिमोला, गरुङ तहसील
बिमोला, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
दुब्बगूड, जैनूर मण्डल
दुब्बगूड, जैनूर मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
बेलन
बेलन भारतीय खाना बनाने में इस्तेमाल होनेवाला बर्तन है। यह प्राय: लकड़ी का ही होता है। किंतु पत्थर, धातु, प्लास्टिक इत्यादि का भी हो सकता है। इससे चकले पर रखकर रोटी को बेला जाता है।
सेरियम कैडमियम
सेरियम कैडमियम एक अकार्बनिक यौगिक है।
रेलवे संकेतक
रेलवे संकेतक प्रणाली (Railway signal system) का व्यवहार रेलगाड़ी के चालकों को रेलपथ की आगे की दशा की सूचना देने के लिए किया जाता है। सिगनल प्रणाली ही आज गाड़ियों के सुरक्षित तथा तीव्र गति संचालन की कुंजी है। रेलवे सिगनल साधारणतः रेलपथ पर लगे हुए उन स्थावर संकेतकों को कहते हैं जिनसे रेल चालक को रेलपथ के अगले खंड की दशा का ज्ञान हो सके।
ऐतिहासिक प्रगति
प्रारंभ में ऐसे सिगनलों की व्यवस्था नहीं थी तथा डारलिंगटन से स्टाकटन जाने वाली पहली रेलगाड़ी के आगे कुछ घुड़सवार संत्री रास्ता साफ करने के लिए चले थे। उसके बाद इस काम को निश्चित दूरियों पर संत्रियों को खड़ा करके किया जाने लगा। समय की प्रगति के साथ इन संत्रियों के स्थान पर स्थावर सिंगनल लगाए जाने लगे। संसार का पहला सिगनल इंग्लैंड के हाट्लपूल स्टेशन के स्टेशन मास्टर की मेज पर मोमबत्ती लगाकर बनाया गया था। इसके बाद ही तश्तरी जैसे गोल सिगनल चालू हुए। अमेरिका में सन् १८३२ में जब वाष्पचालित इंजनों द्वारा गाड़ियों का परिवहन प्रचलित किया गया, तब न्यूकैसिल तथा फ्रेंच टाउन के बीच १७ मील की दूलरी से गेंदनूमा सिगनलों की प्रणाली प्रयोग में लाई गई। इस प्रणाली में तीन-तीन मील पर लगभग ३० फुट ऊँचे खंभे लगाए गए। जैसे ही एक गाड़ी एक ओर से चलाई जाती, वहाँ का झंडी वाला एक सफेद गेंद खंभे की पूरी ऊँचाई पर चढ़ा देता। अगले खंभे के पास का झंडीवाला इस गेंद को अपनी दूरबीन द्वारा देखकर इसी प्रकार की एक सफेद गेंद अपने खंभे पर चोटी से कुछ नीचे तक चढ़ा देता। हर अगले खंभेवाला इसी प्रकार पिछले खंभे को देखकर अपनी-अपनी गेंद चढ़ा देता। इस प्रकार कुछ ही मिनटों में दूसरी ओर से स्टेशन को गाड़ी के चलने का पता चल जाता और वे सतर्क हो जाते। यदि गाड़ी अपने समय पर नहीं चल पाती, तो सफेद गेंद के स्थान पर काली गेंद चढ़ा दी जाती। इस प्रकार तार द्वारा सूचना देने का आविष्कार होने से पहले यह प्रणाली गाड़ी चलाने में बड़ी सहायक सिद्ध हुई।
पर उस समय सिगनल का काँटे और पारपथ में कोई अंतःपाशन (Interlocking) नहीं होता था और काँटे पारपथ की प्रतिकूल दशा में होते हुए भी संकेतक 'अनुकूल' अवस्था में किया जा सकता था। इस कारण पूरी सुरक्षा नहीं होती थी तथा किसी भी मानवीय त्रुटि के कारण दुर्घटना की संभावना हो जाती थी। इसको दूर करने के लिए संकेतक तथा काँटे पारपथ (क्रासिंग) का अंतःपाशन किया गया जिससे यदि काँटे क्रासिंग हों तो संकेतक को 'अनुकूल' नहीं किया जा सकता था। आरंभ में यह अंतःपाशन यांत्रिक होता था। पर विज्ञान की प्रगति तथा रिले (Relay) के आविष्कार से अब विद्युत अंतःपाशन होता है।
यांत्रिक अंतःपाशन का प्रयोग इंग्लैंड में सर्वप्रथम ब्रिकेलयर-आर्म जंक्शन पर सन् १८४३ में हुआ था। अमेरिका में इसका प्रयोग सन् १८७४ में प्रारंभ हुआ तथा भारत में सन् १९१२ में।
आरंभ के संकेतक
भारत में जिस समय रेल परिवहन प्रारंभ हुआ उस समय घूमने वाले तश्तरीनुमा या अलग-अलग रंग के शीशों की हाथ-रोशनी वाले संकेतक प्रयोग में लाए गए। तश्तरीनुमा गोल संकेतक यदि लाइन से समकोण बनाता तो आगे 'संकट' का सूचक होता कि आगे रास्ता 'अनुकूल' है और गाड़ी जा सकती है।
उसके बाद स्टेशनों पर एक ही खंभे पर दोनों दिशा के लिए संकेतक लगाए गए। इनमें हर दिशा के लिए एक अलग-अलग ऊपर नीचे गिरने वाला भुजा संकेतक होता था और स्टेशन मास्टर जिस ओर की गाड़ी को आने की आज्ञा देना चाहता था उसी ओर के संकेतक को गिरा देता था। ऐसे संकेतकों का तो २५ साल पहले तक भी कुछ भागों में व्यवहार होता रहा है।
लिस्ट और मोर्स प्रणाली
सन् १८९२ तक भारत में कोई व्यवस्थित सिगनल प्रणाली नहीं थी। इस साल नार्थ-वेस्टर्न रेलवे पर श्री जी.एच. लिस्टन ने क्रासिंग स्टेशनों पर एक विशेष यंत्र लगाकर सिगनलों का तथा कांटे क्रासिंग के अंतःपाशन की व्यवस्था का एक महत्वपूर्ण कार्य किया। इस यंत्र की सहायता से इस बात का आश्वासन हो जाता था कि यदि संकेतक 'अनुकूल' है तो काँटे क्रासिंग अवश्य ही अनुकूल होंगे और इसीलिए गाड़ी की गति धीमी करने की आवश्यकता नहीं है जो बिना इस प्रणाली के अत्यावश्यक थी। सन् १८९४ में श्री ए. मोर्स के सहयोग से अपने यंत्र में आवश्यक संशोधन करके लिस्ट और मोर्स प्रणाली को प्रचलित किया। इस प्रणाली के कारण ही लिस्ट और मोर्स को भारत की सिगनल प्रणाली का 'जनक' कहा जाता है।
हेपर ट्रांसमिटर
सन् १९०४ तक सिगनल तथा काँटे क्रासिंग के अंतःपाशन की चाभी स्टेशन मास्टर के पास वाहक द्वारा भेजी जाती थी जिसे देखकर वह संकेतक को 'अनुकूल' कर देता था, पर इससे चाभी ले जाने और लाने में व्यर्थ समय नष्ट होता था और यातायात की गति में रुकावट पड़ती थी। इसको दूर करने के लिए मेजर लालेस हेपर ने (जिनको बाद में 'सर' की उपाधि भी मिली), जो नार्थ वेस्टर्न रेलवे के सिगनल इंजीनियर थे और आगे चलकर जी.आई.पी. रेलवे के जनरल मैनेजर भी बने, बिजली द्वारा इस चाभी को स्टेशन मास्टर के पास पहुँचाने का प्रबंध किया। ऐसी चाभियों को 'हेपर ट्रांसमिटर' (Heppers key transmitter) कहते हैं और इस आविष्कार से यातायात की गति को बड़ी सहायता मिली।
केबिन अंतःपाशन (Cabin Interlocking)
केबिन अंतःपाशन का आविष्कार जान सैक्सबी ने किया था और आरंभ में इसका प्रयोग ब्रिटिश रेलों में हुआ था। बीसवीं शताब्दी के शुरू में भारतीय रेलों में भी इसका प्रचलन शुरू हुआ। इसकी कुछ योजनाएँ तो मेसर्स सेक्स्बी और फार्मर (इंडिया) फर्म ने सन् १८९३ में ही तैयार कर ली थीं पर इसकी गाड़ियों की चाल तथा यातायात बढ़ने पर, उसे सुरक्षितश् रखने के लिए अंतःपाशन की आवश्यकता प्रतीत होने पर ही अपनाया गया। सबसे पहले जी.आई.पी. रेलवे पर बंबई और दिल्ली के मार्ग में ही केबिन अंतःपाशन का बहुत बड़े पैमाने पर प्रयोग हुआ। यह अवस्था सन् १९१२ में पूरी होकर चालू की गई। इसी प्रकार बाद में अन्य रेलों के मुख्य मार्गों पर भी इन्हें चालू किया गया।
दोहरे तार की संकेतक प्रणाली
यांत्रिक संकेत प्रणाली में दोहरे तार के संकेतकों का प्रमुख स्थान हो गया है। इसमें केबिन से काँटे, पाशदंडों (Lock-Bars) परिचायकों (Detectors) तथा संकेतकों के परिचालन के लिए दो तारों का प्रयोग किया जाता है।
यह प्रणाली अब भारतीय रेलों पर विस्तृत रूप से प्रचलित हो गई है तथा दूसरी यांत्रिक संकेत प्रणालियों से (जिनमें सामान्य रूप से प्रचलित प्रणाली में इकहरे तार द्वारा संकेत का प्रचालन, तथा छड़ों द्वारा पारपथों का संचालन करके दोनों का एक ढाँचे में अंतःपाशन किया जाता है) अधिक उत्तम मानी जाती है।
दोहरे तार की संकेतक प्रणाली में सबसे बड़ा लाभ यह होता है कि इसके द्वारा अधिक लंबी नपी हुई चाल प्राप्त की जा सकती है और इस कारण अधिक दूरी तक बिना कठिनाई के संकेतकों पर नियंत्रण किया जा सकता है। छड़ों द्वारा ५०० गज की जगह इस प्रणाली द्वारा काँटे क्रासिंगों का ८०० गज तक दक्षता से संचालन किया जा सकता है तथा संकेतक तो १५०० गज की दूरी तक कार्य कर सकता है। इस प्रणाली में संकेतकों के 'संकट' स्थिति में वापस लाने के लिए प्रतिभार (Counter-weight) जैसे अविश्वसनीय तरीके को अपनाने की भी आवश्यकता नहीं रहती है और संकेतक को पूर्व दशा में लाने के लिए लिवर को सक्रिय रूप में खींचना होता है। इस कारण दोहरे तार की संकेतक प्रणाली में अनधिकृत संचालन असंभव हो जाता है। साथ ही स्वचालित प्रतिपूरकों (automatic compensators) के प्रयोग द्वारा संकेतकों की चाल में ताप परिवर्तन का भी कोई प्रभाव नहीं पड़ता।
इस प्रणाली का उपयोग आर्थिक दृष्टि से भी लाभदायक है क्योंकि इसमें आसानी से १००० गज लंबी या इससे अधिक तक की लूप लाइन के स्टेशनों का केंद्रीय केबिन से ही संचालन किया जा सकता है जिसके कारण एक केबिन तथा उसके संचालन के व्यय की बचत हो जाती है।
संकेत चालक यंत्र (Signal Mechanism) संकेत यंत्र का प्रयोग संकेतक के संचालन के लिए किया जाता है। इसके द्वारा संकेतक को ० अंश, ४५ अंश, या ९० अंश कोण पर किसी भी दशा में लाया जा सकता है। इनका परिकल्पन इस प्रकार होता है कि इसमें संकेतक के किसी और कोण या दशा में रह सकने की संभावना नहीं रहती तथा तार टूटने की दशा में संकेतक फौरन 'संकट' सूचक दशा में पहुँच जाता है।
काँटा चालक यंत्र (Point Mechanism) -काँटे की चाल के लिए एक दाँतदार छड़ यंत्रचक्र के साथ फँसा रहता है। यह छड़ काँटे को चाल देता है तथा पाशन छड़ को भी चलाता है जिसके कारण काँटा अपने स्थान पर पहुँचने के साथ ही पाशित हो जाता है। साथ ही ऐसा प्रबंध भी होता है कि तार के टूट जाने पर काँटा अपने स्थान पर ही स्थित रहता है और उसमें कोई गति नहीं की जा सकती।
परिचालक (Detector) -दोहरे तार की संकेत प्रणाली में एक और अत्यंत उपयोगी साधन जो काम में लाया जाता है 'परिचायक' है। इसका कार्य पारपथ के काँटे के ठीक जगह पर पहुँचने की जाँच करना है। परिवहन सुरक्षा में इस जाँच का महत्वपूर्ण स्थान है। इस जाँच के साथ ही परिचायक तार टूट जाने पर काँटे को अपने स्थान पर जकड़ भी देता है। परिचायक काँटे के पास ही लगाया हुआ एक चक्र होता है जो संकेत प्रणाली के तारों के साथ जुड़ा रहता है और उनकी चाल के साथ ही घूमता है। इस पहिए के बाहरी हिस्से में खाँचे कटे हुए होते हैं जो काँटों की चाल के साथ चलने वाली लोहे की रोकों में अटक जाते हैं। इस प्रकार यदि काँटा 'प्रतिकूल' दशा में है, तो संकेतक का 'अनुकूल' दिशा में किया जा सकना असंभव हो जाता है।
स्वचालित सिगनल प्रणाली (Automatic Stock Bignalling)-बीसवीं शताब्दी के आरंभ में रेल लाइन को बिजली द्वारा सिगनल से संबंधित करने की प्रथा ट्रैक सरकिटिंग, (Track circuiting) निकली और क्रमशः भारत के बड़े-बड़े स्टेशनों पर चालू की गईं। ट्रैक सरकिटिंग से बिजली द्वारा यह ज्ञात हो जाता है कि आगे की राह पर कोई गाड़ी या किसी और किस्म की कोई रुकावट तो नहीं है।
ट्रैक सरकिटिंग के द्वारा स्वचालित सिगनल प्रणाली भी संभव हो सकी है। इससे दोहरी लाइनों पर एक के पीछे एक गाड़ियों को कुछ मिनटों के अंतर पर चलाना संभव हो गया है। जैसे ही गाड़ी किसी खंड में पदार्पण करती है, उस खंड के प्रारंभ वाला संकेतक 'संकट' दशा का प्रदर्शन करने लगता है तथा उससे पहले खंड के प्रारंभ का संकेतक 'सतर्कता' सूचना देता है। जैसे ही गाड़ी खंड से बाहर निकल जाती है, संकेतक फिर अपने आप 'अनुकूल' दशा में आ जाता है। इस प्रकार गाड़ी के चालक को पता रहता है कि अगले खंडों में कोई गाड़ी या रुकावट तो नहीं है। यदि होती है तो वह सतर्कता से काम लेता है और गाड़ी रोक देता है।
संकेतकों के प्रकार
(१) सीमाफोर (Semaphore) भुजा संकेतक
(२) रंगीन प्रकाश (Colour light) संकेतक
(३) प्रकाश स्थिति (Position light) संकेतक
(४) रंगीन प्रकाश (Colour position light) संकेतक
(५) चालक कोष्ठ संकेतक (Cab signal)
सीमाफोर
भुजा की चाल नीचे की ओर निचले वृत्त पाद (lower quad rant) या ऊपर की ओर ऊपरी वृत्त पाद (Upper quadrant) हो सकती है। नीचे की ओर चाल वाले संकेतक दो ही दशाओं के द्योतक होते हैं। भुजा की अनुप्रस्थ दशा 'संकट' सूचक होती है तथा ४५ अंश का कोण बनाती हुई दशा 'सुरक्षा' सूचक होती है।
इसके विपरीत ऊपरी चाल वाले संकेतक तीन दशाओं के द्योतक होते हैं। इनमें भी भुजा की अनुप्रस्थ दशा संकट सूचक होती है। दूसरी दशा में भुजा ऊपर की ओर ४५ अंश का कोण बनाती है। यह 'सतर्कता' सूचक होती है। तीसरी दशा में भुजा एकदम ऊपर को सीधी हो जाती है और 'अनुकूल' होती है जिससे यह पता चलता है कि रास्ता एकदम साफ है तथा चालक पूरे वेग से जा सकता है। ऊपरी चाल में तीन दशाओं की सूचना हो सकने के कारण चालक को 'संकट' से पहले रोक सकने के लिए पर्याप्त समय मिल जाता है और इसलिए यदि संकेतक की भुजा सुरक्षा दशा में हैं, तो वह बिना हिचक पूरी गति पर चल सकता है।
भुजा संकेतक रात्रि के समय कार्य में नहीं लाए जा सकते। इस कारण रात्रि में उनके स्थान पर रंगीन रोशनी द्वारा संकेत किया जाता है। 'संकट' की सूचना के लिए लाल रोशनी का संकेत होता है। 'सतर्कता' के लिए पीली तथा 'अनुकूल पथ' के लिए हरी रोशनी का प्रयोग करते हैं।
रंगीन प्रकाश संकेतक
विद्युत तथा लेंसों (Lens) की सहायता से संकेतक की रोशनी इतनी तेजी कर दी जाती है कि रोशनी द्वारा दिन में भी रंगीन प्रकाश द्वारा संकेत दिए जा सकें। इस प्रकार आधुनिक संकेतक दिन रात में एक ही तरह का संकेत देते हैं तथा बहुत दूर से दिखाई दे सकते हैं।
प्रकाश स्थिति संकेतक
इस प्रकार के संकेतक बहुत कम स्थानों में प्रयुक्त होते हैं। इनमें दो या अधिक प्रकाशों की स्थिति द्वारा संकेत दिया जाता है तथा पीले रंग की बत्ती काम में लाई जाती है।
रंगीन प्रकाश स्थिति
अमरीका में एक रेल प्रशासन पर इसका प्रयोग होता है। लाल बत्तियाँ अनुप्रस्थ दशा में संकट की सूचना देती हैं। ४५ अंश कोण पर पीली बत्तियाँ सतर्कता सूचक होती हैं तथा सीधी खड़ी अवस्था में हरी बत्ती 'अनुकूल' की द्योतक होती हैं।
अंतःपाशन
रेलवे परिभाषा में अंतःपाशन का अर्थ सिगनल तथा काँटे और पारपथों की चाल पर इस प्रकार नियंत्रण करना होता है कि वे एक-दूसरे के प्रतिकूल कार्य न कर सकें। ऐतिहासिक प्रगति का वर्णन करते हुए बताया जा चुका है कि आरंभ में अंतःपाशन यांत्रिक होता था पर विज्ञान की प्रगति के साथ अंतःपाशन में भी विद्युत तथा रिले द्वारा अत्यधिक प्रगति हुई तथा अब कहीं-कहीं अंतःपाशन की ऐसी व्यवस्था हो गई है कि एक राह स्थापित करके उसके संकेतक अनुकूल होते ही अन्य संकेतक तथा काँटे पारपथ अपने आप इस प्रकार फंस जाते हैं कि काँटे वाले की गलती से भी किसी विरोधाभासी संचालन की संभावना नहीं रह जाती।
अंतःपाशन तथा ब्लाक प्रणाली (Lock and block System)
इस प्रणाली में संकेतक इस प्रकार ब्लाक यंत्र से अंतःपाशित रहता है कि जब तक गाड़ी खंड को पार करके उसके बाहर नहीं हो जाती, दूसरी गाड़ी के लिए लाइन क्लीयर नहीं दिया जा सकता तथा संबंधित संकेतक भी 'अनुकूल' नहीं किया जा सकता।
विद्युयांत्रिक अंतःपाशन (Elactro-mechanical Interlocking)
विद्युत शक्ति संचालित संकेतकों के प्रयोग के बाद ही विद्युयांत्रिक अंतःपाशन का उपयोग प्रारंभ हुआ। इसका यंत्र यांत्रिक अंतःपाशन के यंत्र की ही भाँति होता है जिसके ऊपर विद्युत नियंत्रक अथवा लिवर लगे होते हैं जो कि एक लिवर की चाल के बाद दूसरे विरोधाभासी यंत्रों की चाल रोक देते हैं। काँटे पारपथों तथा पाशों का यांत्रिक लिवरों द्वारा पाइप तथा लौहदंड की सहायता से परिचालन किया जाता है। विद्युत संकेतकों का नियंत्रण बिजली के लिवर की सहायता से करते हैं।
विद्युत वायुदाबी अंतःपाशन (Electro-pneumatic Interlocking)
इस प्रकार के अंतःपाशन के काँटों के संचालन का कार्य दाबित वायु द्वारा किया जाता है तथा दाबित वायु के सिलिंडरों के वाल्ब इ. का नियंत्रण विद्युत द्वारा होता है। इसके लिए १२ वोल्ट की बिजली इस्तेमाल होती है। काँटों के संचालन के लिए ७५ पाउंड प्रति वर्ग इंच के दबाव की वायु प्रयोग में लाई जाती है। इस प्रकार के यंत्र का प्रयोग ऐसे स्थानों में होता है जहाँ काँटों का संचालन शीघ्रता से करना होता है।
विद्युत अंतःपाशन (Electric Interlocking)
इस अंतःपाशन में काँटा जब तक अपनी पूरी चाल प्राप्त नहीं कर लेता, तब तक संकेतक अनुकूल दशा नहीं दिखा सकता और इस तरह कांटे की चाल के बीच में अटकने पर भी गाड़ी के लाईन से उतर जाने की दुर्घटना असंभव हो जाती है। विद्युत संघनित्र अंतःपाशता में भी यह व्यवस्था रहती है।
सेरियम मर्करी
सेरियम मर्करी एक अकार्बनिक यौगिक है।
रेलवे संकेतक
विद्युत अंतःपाशन (Electric Interlocking)
इस प्रकार के अंतःपाशन का प्रयोग दिल्ली के पास सब्जी मंडी स्टेशन पर किया गया था।
विद्युत अंतःपाशन का व्यवहार ऐसे स्थानों पर नहीं किया जा सकता जहाँ बरसात में बाढ़ आकर विद्युत मोटरों के डूबने का खतरा रहता हो।
रिले अंतःपाशन
यांत्रिक अंतःपाशन के स्थान पर अब रिले अंतःपाशन का पर्याप्त प्रयोग होने लगा है। रिले द्वारा विद्युत सरकिट इस प्रकार नियंत्रित किए जाते हैं कि यदि एक सरकिट कार्य कर रहा है तो दूसरा सरकिट जिसमें विरोधी संकेतक या काँटों की चाल होती है कार्य न कर पाए। रिले के आविष्कार से अंतःपाशन का कार्य काफी सुविधा से होने लगा है और बड़े-बड़े स्टेशनों का कार्य थोड़े से स्थान में अल्प जनसंख्या से किया जा सकता है।
पथ रिले अंतःपाशन
रिले अंतःपाशन के बाद नवीनतम प्रगति अंतःपाशन की हुई है। इसके द्वारा संचालक यदि एक पथ किसी गाड़ी के लिए निर्धारित करके स्थापित कर देता है, तो सारे विरोधी पथ, जिनसे किसी और गाड़ी के उस पथ पर आने की संभावना हो, अंतःपाशित हो जाते हैं और स्थापित नहीं किए जा सकते। इस प्रकार के पथ, स्थापित करने में विविध संकेतकों तथा काँटों की चालों के बटनों को दबाना पड़ता है। इसके स्थान पर अब ऐसी व्यवस्था भी होने लगी है कि विविध बटनों के स्थान पर एक पथ के स्थापन के लिए केवल एक बटन दबाते ही सारा पथ स्थापित हो जाता है और उसके संकेत अनुकूल दशा में आ जाते हैं। साथ ही सब विरोधी पथ अंतःपाशित हो जाते हैं जिससे वे स्थापित न हो सकें। किसी भी स्थापित पथ को रद्द भी किया जा सकता है, यदि किसी समय उस पथ के स्थान पर दूसरे पथ को स्थापित करने की आवश्यकता हो। इसके लिए हर पथ के लिए रद्द करने वाले बटन लगे रहते हैं। एक बटन से पथ स्थापन की व्यवस्था को एक नियंत्रण-स्विच-व्यवस्था कहते हैं तथा इसके द्वारा यातायात बहुत घना होने पर भी अति सुगमता से हो सकता है।
पथ रिले अंतःपाशन तथा एक नियंत्रण-स्विच-व्यवस्थाओं में संचालक के सामने सारे यार्ड का नक्शा रहता है जिसकी लाइनों में वल्बों द्वारा रोशनी हो सकती है। एक पथ के स्थापित होते ही उसमें रोशनी हो जाती है तथा जैसे ही उस पथ पर गाड़ी आ जाती है वहाँ सफेद के स्थान पर लाल रोशनी हो जाती है। गाड़ी के पथ खाली कर देते ही रोशनी बुझ जाती है और दूसरा पथ स्थापित किया जा सकता है। इस प्रकार संचालक तेजी से एक के बाद दूसरा पथ भिन्न दिशाओं से आने वाली गाड़ियों के लिए सथापित करता चला जाता है।
भारत में रिले अंतःपाशन तो बहुत से स्थानों पर प्रयोग में लाया जाता रहा है, पर मद्रास, बंबई, दिल्ली के कई स्टेशनों पर पथ अंतःपाशन भी प्रयुक्त हा था। बंबई के पास कुर्ला स्टेशन पर जहाँ यातायात का घनत्व बहुत अधिक था, नियंत्रण स्विच व्यवस्था प्रयोग में लाई गई थी। इस व्यवस्था के द्वारा कुर्ला में एक ही केबिन से १२५ भिन्न पथ स्थापित किए जा सकते थे, तथा ५० संकेतकों और ९४ काँटों का संचालन विद्युतीय दाबित वायु अंतःपाशन प्रणाली से होता था। यह सब कार्य जुलाई, १९५९ (जब वह व्यवस्था शुरू की गई) से पहले ६ केबिनों में २७२ लिवरों द्वारा किया जाता था।
केंद्रीकृत परिवहन नियंत्रण प्रणाली (Centralised Traffic Control Systems)
इस प्रणाली में हर स्टेशन पर मास्टर के रखने की आवश्यकता नहीं होती बल्कि एक केंद्रीय स्थान से ही गाड़ियों का नियंत्रण किया जाता है। सुदूर यंत्रों द्वारा वहीं से बटन दबाकर पारपथों तथा संकेतकों का संचालन किया जाता है।
स्वचालित गाड़ी नियंत्रण (automatic train Controls)
ऐसी व्यवस्था की जाती है कि यदि चालक किसी गलती के कारण संकेतक को 'संकट' दशा में पार कर जाए तो पहले तो ड्राइवर को सावधान करने के लिए एक घंटी या हूटर बजता है, पर यदि गाड़ी फिर भी न रोकी जाए तो अपने आप ही ब्रेक लगाकर गाड़ी रुक जाती है। इस प्रकार ड्राइवर की गफलत, बेहोशी, कोहरे के कारण सिगनल देख पाने या किसी अन्य कारण 'संकट' सिगनल पर गाड़ी न रोकी जाने पर भी सुरक्षा हो जाती है।
इस व्यवस्था को स्वचालित गाड़ी रोक या स्वचालित गाड़ी सतर्कता व्यवस्था भी कहते हैं। इसका यंत्र दो भागों में होता है। एक भाग तो रेलपथ में लगा होता है तथा संकेतक के साथ जुड़ा रहता है तथा दूसरा भाग इंजन में लगा होता है और संकेतक यदि 'अनुकूल' दशा में है तब रेलपथ का भाग भी अनुकूल ही रहता है और इंजनवाले भाग पर कोई असर नहीं पड़ता। पर यदि संकेतक 'संकट' अथवा प्रतिकूल अवस्था में है, तो रेलपथ वाला भाग क्रियात्मक रहता है और इंजन वाले भाग को भी क्रियात्मक कर देता है।
इस व्यवस्था के अंत या तो यांत्रिक युक्ति के होते हैं या विद्युत-चुंबकीय युक्ति के। यांत्रिक युक्ति में इंजन वाला भाग रेल पथ के भाग से टकरा कर अपने स्थान से हट जाता है जिसके घंटी बजने तथा ब्रेक लगने कि क्रिया आरंभ हो जाती है। विद्युत चुंबकीय यंत्रों में इन दोनों भागों के टकराने की आवश्यकता नहीं रहती तथा एक भाग के दूसरे भाग के ऊपर से चले जाते समय ही चुंबकीय प्रभाव से क्रिया शुरू हो जाती है। यांत्रिक युक्ति में आपसी टकराव के कारण इन भागों में टूटने फूटने का काफी खतरा रहता है। अन्य प्रगतिशील देशों में तो यह व्यवस्था काफी काम में लाई जा रही है।
सन् १९४४ में एक स्वचालित गाड़ी नियंत्रण समिति बनी थी जिसने जी.आई.पी. रेलवे तथा बी.बी.सी.आई. रेलवे पर इस संबंध में प्रयोग किए तथा इस निष्कर्ष पर पहुँची कि रेलपथ पर लगाए हुए समानों की पूरी सुरक्षा नहीं हो सकती है और उसके चोरी हो जाने से यह व्यवस्था असफल हो जाती है। इसकी सफलता के लिए यह आवश्यक है कि किसी समय भी धोखा न हो। अभी उपयुक्त समय नहीं आया है कि भारत में इसका प्रयोग हो सके। जब या तो इस बात की समुचित व्यवस्था हो जाएगी कि रेलपथ पर लगे हुए यंत्रों के साथ कोई छेड़छाड़ न करे या फिर ऐसे यंत्र बनने लगें कि उनके साथ छेड़छाड़ हो ही न सके, तभी इस व्यवस्था का प्रयोग भारत में किया जा सकेगा।
आश्वलायन (उपनाम)
आश्वलायन एक भारतीय उपनाम है जो बरनवाल का एक गोत्र हैं।
नमचा बरवा हिमाल
नमचा बरवा हिमाल हिमालय की सबसे पूर्वी उपशृंखला है। यह दक्षिणपूर्वी तिब्बत और पूर्वोत्तरी भारत के कुछ भागों में विस्तृत है। विस्तार के हिसाब से यह पश्चिम में सियोम नदी से लेकर पूर्व में यरलुंग त्संगपो महान घाटी तक १८० किमी लम्बी मानी जाती है हालांकि इससे भी पूर्व में और ३०० किमी तक ऊँचे पहाड़ों का सिलसिला जारी रहता है। नमचा बरवा हिमाल के सबसे ऊँचे पर्वत इस प्रकार हैं:
चिमटा
चिमटा भारतीय खाना बनाने में इस्तेमाल होनेवाला बर्तन है। यह धातु का बना होता है। इसे आंच पर चढ़े गर्म बर्तन उतारने या चढ़ाने में प्रयोग किया जाता है। इसके अलावा इसे रोटी को आंच पर फुलाने हेतु भी प्रयोग किया जाता है।
साहित्य का समाजशास्त्र
साहित्य का समाजशास्त्र  साहित्य और समाज के संबंधों का अध्ययन करने वाला शास्त्र है। इसके अंतर्गत शैली अध्ययन भी होने लगा है। इसकी उत्पत्ति अमेरिका में हुई थी। समाजशास्त्रियों का यह प्रयास रहा है कि मार्क्सवादी समाजशास्त्र को भी इसी में सम्मिलित कर लिया जाए। यह साहित्य की का अध्ययन और मूल्यांकन की एक शाखा है।
इतिहास
साहित्य के समाजशास्त्र को शुरुआती रूप से 17-18 वीं शताब्दी के साहित्य के इतिहासों में देखा जा सकता है। इस संदर्भ में मादाम दा स्ताल (1766 से 1817) का नाम विशेष उल्लेखनीय है। इससे पहले जर्मन दार्शनिक वी हार्डर अपनी पुस्तक नया विज्ञान (1725) में समाज और साहित्य के संबंधों की चर्चा कर चुके थे।
मालीपुर गाँव, फूलपुर (इलाहाबाद)
मालीपुर उत्तर प्रदेश के इलाहाबाद जिला में फूलपुर प्रखण्ड स्थित एक गाँव है।
फिलीपींस के वन्यजीव
पक्षी
फिलीपींस में पक्षियों की 612 प्रजातियां हैं, जिनमें से 500 स्थानिकमारी वाले हैं, तीन मनुष्यों द्वारा शुरू की गई हैं, और 52 दुर्लभ या आकस्मिक हैं। वैश्विक रूप से खतरे वाली प्रजातियों में 67 हैं। इनमें रूफस हॉर्नबिल और फिलीपींस के गंभीर रूप से लुप्तप्राय राष्ट्रीय पक्षी फिलीपीन ईगल शामिल हैं । फिलीपींस, तवी-तवी की नीली पंखों वाली रैकेट-पूंछ, दक्षिण-पूर्व एशिया में सबसे लुप्तप्राय तोता प्रजाति, और दुनिया में सबसे अधिक लुप्तप्राय रेल प्रजाति, कैलायन बाबूयन समूह के एक छोटे से द्वीप पर पाया जाता है।
उभयचर और सरीसृप
फिलीपींस में उभयचर की 111 से अधिक प्रजातियां और सरीसृप की 270 प्रजातियां हैं, उभयचरों में से 80% स्थानिक और फिलीपींस के 70% सरीसृप भी स्थानिक हैं। यह माना जाता है कि देश में सांपों की कुल 114 प्रजातियों में से 14 से अधिक नहीं हैं। सरीसृपों और उभयचरों की कई प्रजातियां अनदेखा रह जाती हैं। दुर्भाग्य से, इन प्रजातियों में से कई के बारे में माना जाता था कि वे बिना खोजे गायब हो गईं।  द्वीपसमूह में द्वीपसमूह में उभयचरों की अब तक की सबसे विविध प्रजातियों में से 50-60 स्थानिक प्लेटमेन्टिस मेंढक प्रजातियां हैं। स्थानिक मीठे पानी के मगरमच्छ मगरमच्छ दिमाग की बीमारी गंभीर रूप से लुप्तप्राय है और इसे दुनिया में सबसे खतरनाक मगरमच्छ माना जाता है। 1982 में, जंगली आबादी केवल 500-1,000 व्यक्ति होने का अनुमान लगाया गया था; 1995 तक केवल 100 मगरमच्छ जंगली में रह रहे थे। लुजोन के सिएरा माद्रे पहाड़ों में इस प्रजाति की आबादी की हाल की खोज इसके संरक्षण के लिए नई उम्मीद लाती है। मगरमच्छों को बचाने के प्रयास में प्रोजेक्ट बनाए जा रहे थे।
ताज़े पानी में रहने वाली मछली
फिलीपींस में लगभग 330 मीठे पानी की मछली है, जिसमें नौ स्थानिक जेनेरा और 65 से अधिक स्थानिक प्रजातियां शामिल हैं, जिनमें से कई एकल झीलों तक ही सीमित हैं। एक उदाहरण है एक मीठे पानी चुन्नी केवल में पाया ताल झील । दुर्भाग्य से, झील लानो, मिंडानाओ में, देश की सबसे भयावह विलुप्त होने की घटना का अनुभव कर रहा है, झील की सभी स्थानिक प्रजातियों के साथ अब लगभग निश्चित रूप से विलुप्त हो रही है, मुख्य रूप से तिलापिया की शुरूआत के कारण, जो कि एक खाद्य मछली है, विस्तार के लिए। मछली पकड़ने के उद्योग की। अन्य विदेशी प्रजातियों को भी झील में पेश किया गया था। = सन्दर्भ =
धार्मिक सहिष्णुता
धार्मिक सहिष्णुता अन्य लोगों को अन्य धर्मों और मान्यताओं के बारे में सोचने या पालन करने की अनुमति देता है। राजकीय धर्म वाले देशों में, सहिष्णुता का अर्थ है कि सरकार अन्य धर्मों के लोगों को वहां रहने की अनुमति देती है। इतिहास में कई देश लोगों को अन्य धर्मों का पालन की अनुमति तो देते थे, लेकिन केवल तब तक जब तक वे ऐसा निजी रूप से करें। ऐसा अब कम होता है। कई अन्य देश सार्वजनिक रूप से धर्म का अनुसरण करने की अनुमति देते हैं लेकिन अन्य तरीकों से धार्मिक भेदभाव करते हैं।
हज्जाह प्रान्त
हज्जाह​ प्रान्त ( अरबी:, अंग्रेज़ी: Hajjah ) यमन का एक प्रान्त है।
सउदी अरब के साथ विवाद
१९२० के दशक में जब सउदी राजपरिवार अरबी प्रायद्वीप के मध्यवर्ती नज्द पठार से विस्तार करके पूरे प्रायद्वीप पर क़ब्ज़ा करने के प्रयास में जुटा था तो उनका टकराव यमनियों के साथ हुआ। १९३४ में यमन और सउदी अरब के बीच ताइफ़ शहर में 'ताइफ़ संधि' पर हस्ताक्षर किये गए। इसमें असीर क्षेत्र पर सउदी नियंत्रण मान लिया गया लेकिन अतिरिक्त इलाक़े यमन के पास ही रहे। कुछ सउदियों के अनुसार हज्जाह प्रान्त असीर का भाग है और सउदी अरब के पास होने चाहिए, लेकिन यमन इसे एक ग़लत धारणा ठहराता है।
पुरानी कार (विंटेज कार)
विंटेज कार (पुरानी कार) को आम तौर पर एक ऐसी कार के रूप में परिभाषित किया जाता है जिसका निर्माण 1919 के आरम्भ से 1930 के अंत के बीच किया गया है; इस अवधि को "विंटेज युग" के नाम से जाना जाता है। विंटेज युग की आरम्भ तिथि को लेकर कोई विवाद नहीं है - प्रथम विश्व युद्ध का अंत को इसकी शुरुआत के रूप में माना जाता है - लेकिन अंतिम तिथि को लेकर विवाद थोड़ा ज्यादा है। ब्रिटिश परिभाषा के अनुसार इसकी अंतिम तिथि 1930 है और इसे व्यापक रूप से स्वीकार किया जाता है, जबकि कुछ अमेरिकी स्रोत इसकी अंतिम तिथि 1925 मानते हैं, क्योंकि क्लासिक कार क्लब ऑफ अमेरिका की परिभाषा के अनुसार यह क्लासिक कार से पहले की अवधि है। अन्य लोग क्लासिक अवधि को विंटेज अवधि के ओवरलैप के रूप में देखते हैं, जिसका मुख्य कारण यह है कि विंटेज नाम में इस अवधि में निर्मित सभी वाहन शामिल हैं, जबकि आधिकारिक क्लासिक परिभाषा में ऐसा नहीं है, जिसमें केवल उस अवधि के हाई-एंड वाहन ही शामिल हैं। कुछ लोग द्वितीय विश्व युद्ध के आरम्भ को विंटेज अवधि की अंतिम तिथि मानते हैं।
इतिहास
मोटर वाहन की दुनिया में विंटेज युग एक परिवर्तन काल था। कार की शुरुआत 1919 में एक दुर्लभ वस्तु के रूप में हुई और 1930 में अपने अंत तक पहुँचते-पहुँचते यह काफी आम होने लगी थी। वास्तव में इस अवधि के अंत तक हुए ऑटोमोबाइल उत्पादन को 1950 के दशक तक पुनः हासिल नहीं किया जा सका था। बीच के वर्षों में ज्यादातर औद्योगिक राज्यों ने राष्ट्रव्यापी सड़क प्रणालियों का निर्माण किया, जिसके परिणामस्वरूप इस अवधि के अंतिम दौर में कच्ची सड़कों पर वाहन चलाने की क्षमता, ऑटोमोटिव डिजाइन के लिए सबसे बड़ी बाधा के रूप में नहीं रह गई थी।
इस अवधि के दौरान कारें अधिक व्यवहारिक, सुविधाजनक और आरामदायक हो गईं। कार के भीतर रेडियो के साथ-साथ कार हीटिंग को भी पेश किया गया। एक आम फुट पेडल से चार-पहिए वाली ब्रेकिंग के साथ-साथ हाइड्रालिकली एक्चुएटेड ब्रेकों के इस्तेमाल को भी शुरू किया। पावर स्टीयरिंग भी इसी युग की देन थी। विंटेज युग के अंतिम दौर में ईंधन की ऑक्टेन रेटिंग की प्रणाली की शुरुआत हुई, जिससे ईंधनों में तुलना करने में मदद मिली। 1923 में इंडी 500 में गैसोलीन एडिटिव इथाइल (इथाइल युक्त पेट्रोल) का पहली बार इस्तेमाल हुआ, जिसके परिणामस्वरुप 50 से 80 के दशक तक ऑक्टेन में तेजी आई. संयुक्त राज्य अमेरिका में ड्राइव-इन रेस्तरां के साथ-साथ उपनगरीय शॉपिंग सेंटरों और मोटलों की शुरुआत हुई।
जनरल मोटर्स के अल्फ़्रेड पी. स्लोअन और हार्ले अर्ल और वाल्टर पी. क्रिसलर ने घोड़े से तुलना करते हुए उपभोक्ता के जीवन में ऑटोमोबाइल की भूमिका को केवल उपयोगवादी मूल्य से अधिक जतानेवाले विज्ञापन को पूँजीकृत किया। 1929 में शेयर बाजार में आने वाली गिरावट के कारण ऑटोमोटिव कर्मचारियों की छंटनी आरंभ की गयी और कई नई कम्पनियाँ दिवालिया हो गईं, लेकिन फिर भी 1929 और 1930 में दो मिलियन से ज्यादा कारों का निर्माण हुआ था। "अच्छी सड़कों के जनक" के नाम से जाने जाने वाले होराशियो अर्ले ने सरकार को 1902 में एक अंतरराज्यीय राजमार्ग प्रणाली का निर्माण करने का प्रस्ताव दिया था और 1909 में डेट्रोइट में वुडवर्ड एवेन्यू पर दुनिया की पहली एक मील लंबी कंक्रीट सड़क का निर्माण किया।
संघीय सड़क और राजमार्ग अधिनियम
1916 का संघीय सहायता सड़क अधिनियम पहला संघीय राजमार्ग अधिनियम था। युद्ध और धन की कमी की वजह से इस अधिनियम के सकारात्मक परिणाम में बाधा उत्पन्न हो गई। 1921 के संघीय सहायता राजमार्ग अधिनियम (फिप्स अधिनियम) ने सड़कों के निर्माण के लिए राज्यों को एक 50/50 मिलान कोष (मैचिंग फंड) की शुरुआत की और इसके परिणामस्वरूप नई और बेहतर सड़कों का निर्माण किया गया। इस अवधि के साथ-साथ कारों को समाज के अनुकूल बनाने के दौरान, बेहतर सड़कों का निर्माण किया गया और समाज ने भी कारों को स्वीकार करना शुरू कर दिया। ड्वाइट डी. आइसेनहावर ने 1919 में अतिप्रचारित ट्रांसकांटिनेंटल मोटर कॉन्वॉय में भाग लिया और अध्यक्ष बनने के बाद उनके अनुभव ने 1956 के संघीय सहायता राजमार्ग अधिनियम को प्रेरित किया, जिसमें 41,000 मील लंबा राजमार्ग शामिल था।
1920-1921 की मंदी
प्रथम विश्व युद्ध के अंत में 20 प्रतिशत मुद्रास्फीति दर, 7 प्रतिशत फेड छूट ऋण दर और 11.7 प्रतिशत बेरोजगारी दर के साथ "1920-21 की मंदी" देखी गई और कई कंपनियां दिवालिया हो गईं और मोटर वाहन उद्योग को भारी नुकसान उठाना पड़ा.
द बिग थ्री
1920 से 1929 तक कई नाटकीय परिवर्तन हुए. जनरल मोटर्स को वित्तीय संकट ने घेर लिया और 1923 में अल्फ्रेड स्लोअन के अध्यक्ष बनने तक यही हाल रहा। हडसन ने 1919 में एसेक्स का निर्माण किया जिसने 1925 तक कुल बिक्री की दृष्टि से कंपनी को फोर्ड और शेवरलेट के बाद तीसरे स्थान पर पहुंचा दिया। फोर्ड एक नए प्लांट का निर्माण करने और शेयर को वापस खरीदने की प्रक्रिया में लगा था और 1927 में उसने मॉडल ए (A) के साथ मॉडल टी (T) को प्रतिस्थापित करने के लिए 18 महीनों की एक टूलिंग-अप प्रक्रिया शुरू की। 1921 में मैक्सवेल विफल हो गया और जनरल मोटर्स के वाल्टर पी. क्रिसलर को इसे फिर से संगठित करने का काम सौंपा गया और 1925 में क्रिसलर कॉर्पोरेशन का गठन किया गया। कुछ समय के लिए फोर्ड के बाहर होने की वजह से क्रिसलर को 1927 में कम कीमत वाले प्लाईमाउथ का निर्माण और विपणन करने में मदद मिली और 1928 में डॉज ब्रदर्स का आगमन हुआ, जिसके परिणामस्वरूप "द बिग थ्री" का निर्माण हुआ, जिसे वर्तमान में "डेट्रोइट थ्री" के नाम से जाना जाता है। इस समय के दौरान ब्रिटेन के पास तीन के बजाय छः प्रमुख निर्माता थे: मॉरिस, ऑस्टिन, स्टैण्डर्ड, रूट्स, फोर्ड ऑफ ब्रिटेन और वॉक्सहॉल. कुछ अन्य ऑटो निर्माता भी थे जो 1920-1921 की मंदी को तो झेल गए लेकिन महामंदी के दौरान विफल हो गए। छोटे ऑटोमोबाइल निर्माताओं में फ्रेंकलिन का नाम उल्लेखनीय था जिसने 1919 से 1930 तक विंटेज युग के दौरान उच्च गुणवत्ता वाली लक्जरी कारों का निर्माण किया।
संग्रहण
औसत लोगों के लिए कार का संग्रहण एक शौक है। एक व्यक्ति में आम तौर पर किसी खास वाहन या ऐसे वाहन के इतिहास के प्रति आकर्षण होता है इसलिए वह इस तरह के किसी खास वाहन या मॉडल को पाना चाहता है। किफायती दाम पर कोई एंटीक कार ढूँढना कोई मुश्किल काम नहीं है, लेकिन हालात या वांछित अंतिम परिणाम के आधार पर अपेक्षाकृत महंगा साबित हो सकता है। किसी वाहन पर कम काम की जरूरत उच्च कीमत के समान है। ज्यादा काम की जरूरत का मतलब सस्ती आरंभिक लागत है, लेकिन दीर्घकाल में और ज्यादा लागत और व्यक्ति का मरम्मत संबंधी अनुभव एक महत्वपूर्ण भूमिका निभाता है।
निवेश
कॉमेडियन और कार संग्रह में दिलचस्पी रखने वाले जे लेनो ने बताया, "अगर आप संग्रह करें तो कोई भी कार एक संग्राहक कार हो सकती है।" एक निवेश के रूप में एंटीक कार का संग्रहण फायदेमंद साबित हो सकता है, लेकिन ज्यादातर गंभीर निवेश संग्राहक दुर्लभ या आकर्षक कारों का संग्रह करना पसंद करते हैं और मूल असंशोधित कारों की कीमत अधिक स्थिर होती है। एक निवेश के रूप में संग्रह करने के लिए उत्साही संग्रहण से परे विशेषज्ञता की जरूरत पड़ती है और गुणवत्ता का मानक काफी ऊंचा होने के साथ-साथ इसके लिए निवेश संरक्षण जैसे भंडारण और रखरखाव की जरूरत पड़ती है। अल्पकालीन निवेश संग्राहक को बाज़ार मूल्य वाले ऐसे वाहन का पता लगाने में सक्षम होना चाहिए जिसके मूल्य में निकट भविष्य में वृद्धि होने की उम्मीद हो। दीर्घकालीन निवेश संग्राहक को अल्पकालीन मूल्य वाले किसी वाहन में बहुत कम रुचि होगी जो कुछ सालों में प्रत्याशित मूल्य वृद्धि पर पूँजी लगाना चाहता है और इसलिए वाहन में कुछ ऐसे अन्तर्निहित मूल्यों का होना जरूरी है जो अल्पकालीन और दीर्घकालीन दोनों तरह के अन्य निवेशकों या संग्राहकों के लिए आम हो।
दुर्लभता
दुर्लभता की दृष्टि से एंटीक (प्राचीन) वाहनों का मूल्य काफी अधिक होता है, जो आम तौर पर (लेकिन हमेशा नहीं) उत्पादन या निर्माण के समय इनकी संख्या की कमी के लिए कुछ कारणों का परिणाम था। कुछ विशिष्ट वर्षों और मॉडल की कारों की अति लोकप्रियता की वजह से उनका बाजार काफी गरमा गया जिसके कारण उनकी मूल अवस्था का नाश हो गया। अन्य मॉडलों का उत्पादन इतनी अधिक संख्या में हुआ था कि उनकी कीमत में अभी तक कोई वृद्धि नहीं हुई है। बाज़ार का चलन विंटेज कार की कीमत का एक महत्वपूर्ण हिस्सा है। बहुतायत मात्रा में निर्मित और "लगभग" मूल स्वरूप और एकदम ठीक-ठाक अवस्था वाली मॉडल ए को $20,000.00 में ख़रीदा जा सकता है। एक निवेशक के रूप में एक संग्राहक को संभावित बाजार की मालूमात होती है और उसे यह विश्वास होता है कि भावी बाजार से निवेश का प्रतिफल प्राप्त होगा। कई संग्राहकों की प्रवृत्ति भी कुछ ऐसे वाहनों की तरफ होती है या वे कुछ ऐसे वाहनों को पसंद करते हैं जो उनकी विशेषज्ञता को दर्शाता हो।
हालत की श्रेणियाँ
संग्राहकों और निवेशकों के लिए वाहन की हालत या दशा की रेटिंग बहुत मायने रखती है और इनके लिए दो प्रणालियों - श्रेणी और अंक प्रणाली का इस्तेमाल किया जाता है। श्रेणी प्रणाली में छः श्रेणियाँ होती हैं जिनका इस्तेमाल वाहन की हालत को दर्जा देने के लिए किया जाता है। अंक प्रणालियों के तहत 40 से 100 तक अंक प्रदान किया जाता है जो श्रेणी प्रणाली के समान होते हैं और 40 से नीचे अन्य हालत या दशाओं की तीन श्रेणियाँ होती हैं। तुलना करने के कार्य को आसान बनाने के लिए दोनों प्रणालियों को एक साथ सूचीबद्ध किया गया है:
चौदहवाँ लुई
चौदहवाँ लुई (5 सितम्बर 1638 – 1 सितम्बर 1715, फ़्रांसिसी भाषा:Louis Dieudonné) फ़्रांस का राजा था जिसने 1643 से आजीवन फ्रांस पर शासन किया। उसका शासन 72 वर्ष एवं 110 दिनों का था जो यूरोप के इतिहास में किसी भी राजा के शासनकाल से बड़ा है।
लुई ने अपने मुख्यमंत्री कार्डिनल माजरीन की मृत्यु के बाद 1661 में फ्रांस पे अपने व्यक्तिगत शासन की शुरुआत की। राजाओं के दैवीय अधिकार की अवधारणा का पालन करते हुए, लुई ने राजधानी से शासित एक केंद्रीकृत राज्य बनाने के अपने पूर्ववर्तियों के कार्य को जारी रखा। लुई के लंबे शासनकाल के दौरान, फ्रांस प्रमुख यूरोपीय शक्ति के रूप में उभरा और नियमित रूप से अपनी सैन्य ताकत का उपयोग किया।
प्रारंभिक वर्ष
चौदहवें लुई का जन्म 5 सितंबर 1638 को फ़्रांस के राजा, लुई तेहरवें और उनकी पत्नी एवं रानी ऑस्ट्रिया की एनी के यहाँ हुआ था। उन्हें फ्रांसीसी उत्तराधिकारियों के पारंपरिक शीर्षक 'डॉफिन' से नवाजा गया था। उनके जन्म के समय, उनके माता-पिता की शादी को 23 साल हो गए थे। उनकी माँ ने 1619 और 1631 के बीच चार मृत शिशु को जन्म दिया था। अग्रणी समकालीनों ने उन्हें एक दिव्य उपहार और उनके जन्म को भगवान का चमत्कार माना।
अपनी मृत्यु को भांपते हुए, लुई तेहरवें ने 1643 के वसंत में अपने मामलों को क्रमबद्ध करने का फैसला किया। परंपरा की अवहेलना में राजा ने फैसला किया कि एक रीजेंसी काउंसिल उनके बेटे की ओर से शासन करेगी। हालाँकि, उसने परिषद के प्रमुख के रूप में रानी एनी को नियुक्त करने की रियायत दी। लुई का अपनी मां के साथ संबंध उस समय के लिए असामान्य रूप से स्नेहपूर्ण था। यह उनकी मां थी जिन्होंने लुई को अपने राजशाही शासन की पूर्ण और दिव्य शक्ति में विश्वास दिलाया था।
राज
15 मई 1643 को तेरहवें लुई का देहांत हो गया। अब उसका पुत्र लुई चौदहवाँ राजसिंहासन पर बैठा। उस समय उसकी आयु केवल पाँच वर्ष की थी। रिशल्यू के उपरांत राज्य की बागडोर कार्डिनल मेज़रिन के हाथ में आ गई थी। मेज़रिन ने रिशल्यू की ही नीति को पूर्णत: स्थायी रखा। चौदहवें लुई के राज्यारोहण के समय फ्रांस की सेनाएँ तीस वर्षीय युद्ध में जर्मनी में लड़ने में व्यस्त थीं। फिर भी फ्रांस में विद्रोहियों का सफलतापूर्वक दमन किया गया। चतुर्थ हेनरी व रिशल्यू दोनों ने फ्रांस में स्वेच्छाचारी राजसत्ता जमाने का यथेष्ट प्रयत्न किया था 1661 में मेजरिन की मृत्यु के उपरांत चौदहवें लुई ने इस बात की घोषणा की कि वह स्वयं राज करेगा और मंत्रियों की सहायता की उसे कोई आवश्यकता नहीं है। लुई का कहना था, 'मैं ही राष्ट्र हूँ।' लुई के समय में फ्रांस के सर्वसाधारण को इस बात पर विश्वास दिलाया गया कि मनुष्य जाति के लाभ के लिए ही भगवान राजा को अपना प्रतिनिधि बनाकर भेजता है।
चौदहवें लुई के तत्कालीन वित्तमंत्री कोलबेर ने देश की आर्थिक उन्नति की जिसके परिणामस्वरूप युद्ध के साधन उपलब्ध हुए। लुई (1661 से 1713 तक), फ्रांस की सीमाएँ बनाने के लिए यूरोप में युद्ध करता रहा। इनके डेवोल्यूशन (Devolution) का युद्ध (1667-1668), डचश् युद्ध (1672-1678), ऑग्सबर्ग की लीग का युद्ध (1689-1697) और स्पेन के उत्तराधिकार का युद्ध (1701-1713) प्रसिद्ध हैं। अंत में इन युद्धों से फ्रांस की आर्थिक दशा बहुत बिगड़ गई।
कला क्षेत्र में भी फ्रांस को अपूर्व मर्यादा प्राप्त हुई। कार्ने (Corneille, 1606-1684) और मौल्येअर (1622-1673) प्रसिद्ध नाटककार थे। मडाम डी सेवीनये (Sevigne) (1626-1693), ला फॉनटेन (1621-1695) और रेसीन (1639-1699) के लेखों और शब्दों के प्रयोग ने फ्रेंच भाषा को समस्त यूरोप में सर्वप्रिय बना दिया था। इंग्लैंड के खाने के सूचीपत्र (menu) आज तक फ्रेंच में छपते हैं। फ्रांस को यह गौरव चौदहवें लुई के समय से ही प्राप्त हुआ।
शिल्प विद्या, मूर्तिकला, चित्रकला तथा संगीत में फ्रांस के कलाकारों ने यूरोप की कलाशैली पर बहुत प्रभाव डाला। फ्रांस की राजनीतिक श्रेष्ठता के कारण फ्रांस की कला को और भी प्रतिष्ठा मिली। इस सांस्कृतिक उन्नति के कारण उसका राज्यकाल फ्रांस का स्वर्णयुग बन गया। उसका राज्यकाल यूरोपीय इतिहास में 'चौदहवें लुई का युग' कहलाता है।
मृत्यु
एक स्वस्थ और पौरुष राजा की छवि के बावजूद इस बात का सबूत मौजूद है कि लुई का स्वास्थ्य बहुत अच्छा नहीं था। उन्हें कई बीमारियां थीं: उदाहरण के लिए, मधुमेह के लक्षण। लुई जितना प्रतापी राजा था, उतना ही दु:खद उसका अंत हुआ। अपने अंतिम दिनों में बूढ़ा और क्षीण लुई, स्पष्ट देख रहा था, कि उसके युद्धों के परिणामस्वरूप हुई क्षति के कारण उसकी प्रजा दु:खी है, कृषक भूखे हैं और मध्यवर्ग के लोग निर्धन होते चले जा रहे हैं। लुई का केवल एक पुत्र था। सम्राट ने उसे शिक्षा देने का भरसक प्रयत्न किया परंतु वह अनपढ़ ही रहा। 1 सितम्बर, 1715 को चौदहवें लुई का गेंग्रीन से देहांत हुआ।
उत्तारधिकर
लुई ने अपने अधिकांश परिवार से अधिक जीवन व्यतीत किया। उनके अंतिम जीवित बेटे डॉफीन का 1711 में निधन हो गया। एक साल बाद डॉफिन के तीन बेटों में सबसे बड़ा और फिर लुई का उत्तराधिकारी, ड्यूक ऑफ बरगंडी ने अंतिम साँसें लीं। बरगंडी के बड़े बेटे, लुई, ड्यूक ऑफ ब्रिटनी, कुछ हफ्तों बाद उन दोनों के साथ शामिल हो गया। इस प्रकार, लुई का वारिस बरगंडी का पांच वर्षीय पुत्र यानी उनका परपोता था। उसका नाम लुई, ड्यूक ऑफ़ अंजू था।
गूँज (एनजीओ)
गूँज एक गैर-सरकारी संगठन है जिसका मुख्यालय नई दिल्ली, भारत में है, जो पूरे भारत के 23 राज्यों के कुछ हिस्सों में आपदा से राहत, मानवीय सहायता और सामुदायिक विकास का कार्य करता है। गूँज कपड़ों पर एक बुनियादी लेकिन अनसुलझी जरूरत के रूप में ध्यान केंद्रित करता है।
इसकी स्थापना 1999 में अंशु गुप्ता ने की थी। गूँज के साथ उनके काम के लिए, उन्हें 2015 में रेमन मैगसेसे पुरस्कार से सम्मानित किया गया। 2012 में, उन्हें विश्व आर्थिक मंच की एक बहन संगठन, श्वाब फाउंडेशन द्वारा वर्ष 2012 का भारत का सामाजिक उद्यमी नामित किया गया था।
पुरैनियां गाँव, पुनपुन (पटना)
पुरैनियां पुनपुन, पटना, बिहार स्थित एक गाँव है।
सेरियम थैलियम
सेरियम थैलियम एक अकार्बनिक यौगिक है।
परात
परात भारतीय खाना बनाने में इस्तेमाल होनेवाला बर्तन है। इसमें आटा गुंथा जाता है। यह धातु की गोलाकार होती है। इसके किनारे तिरछे उठे होते हैं।
उद्धालक
उद्धालक एक भारतीय उपनाम है जो बरनवाल का एक गोत्र हैं।
गहड-ल०व०-३, सतपुली तहसील
गहड-ल०व०-३, सतपुली तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
शंकरगूड, केरमेरि मण्डल
शंकरगूड, केरमेरि मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
बुंगा, गरुङ तहसील
बुंगा, गरुङ तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
क्रिश्नाभी
क्रिश्नाभी एक भारतीय उपनाम है जो बरनवाल का एक गोत्र हैं।
सिंहपोरा
सिंहपोरा (Singhpora) भारत के जम्मू और कश्मीर राज्य के बारामूला ज़िले में एक गाँव है। यह श्रीनगर-बारामूला राजमार्ग पर स्थित है।
मीराकपुर गाँव, फूलपुर (इलाहाबाद)
मीराकपुर फूलपुर, इलाहाबाद, उत्तर प्रदेश स्थित एक गाँव है।
ह्यू कापे
ह्यू कापे (Hugh Capet ; लगभग ९३८-९९६ ई.) फ्रांस का राजा और ह्यू महान का ज्येष्ठ पुत्र था। उस कापेटियन राजवंश की स्थापना करने का श्रेय प्राप्त है।
जुलाई, ९८७ में ह्यू कापे राजगद्दी पर बैठा। गद्दी पर बैठते ही राज्य में उसकी अच्छी धाक जम गई। लेकिन अपने राज्य के बड़े-बड़े सामंतों का समर्थन प्राप्त करने के लिए उसे शाही जमीन की भारी भेंट अदा करनी पड़ी। वास्तव में फ्रांस के बादशाह के रूप में ह्यू कापे उतना शक्तिशाली नहीं था जितना कि वह फ्रांस के ड्यूक के रूप में था। लारेन का चार्ल्स उसकी सत्ता के सम्मुख झुकने के लिए तैयार नहीं हुआ और उसने अपने सहयोगियों के साथ उस पर आक्रमण कर दिया। इस संघर्ष के पहले दौर में ह्यू कापे की स्थिति बहुत ही खतरनाक थी लेकिन किसी प्रकार उसकी रक्षा हुई और चार्ल्स को धोखे से पकड़कर उसके हवाले कर दिया गया। चार्ल्स को बंदी बनाए जाने बाद के संघर्ष समाप्त हो गया।
भारत
}}
दिल्ली (महानगरीय क्षेत्र)
असमिया · बांग्ला · बोड़ो · डोगरी · गुजराती · हिंदी · कन्नड़ · कश्मीरी · कोंकणी · ककबरक · मैथिली · मलयालम · मणिपुरी · मराठी · मिजो · नेपाली · ओड़िया · पंजाबी · संस्कृत · संथाली · सिंधी · तमिल · तेलुगू · उर्दू
14.2% इस्लाम
2.3% ईसाई
1.7% सिख
0.4% जैन
0.23% नास्तिकता
0.65% अन्य }} भारत (आधिकारिक नाम: भारत गणराज्य, Republic of India) दक्षिण एशिया में स्थित भारतीय उपमहाद्वीप का सबसे बड़ा देश है। भारत भौगोलिक दृष्टि से विश्व का सातवाँ सबसे बड़ा देश है, जबकि जनसंख्या के दृष्टिकोण से सबसे बड़ा देश है । भारत के पश्चिम में पाकिस्तान, उत्तर-पूर्व में चीन (तिब्बत), नेपाल और भूटान, पूर्व में बांग्लादेश और म्यान्मार स्थित हैं। भारतीय महासागर में इसके दक्षिण पश्चिम में मालदीव, दक्षिण में श्रीलंका और दक्षिण-पूर्व में इंडोनेशिया से भारत की सामुद्रिक सीमा लगती है। इसके उत्तर में हिमालय पर्वत तथा दक्षिण में भारतीय महासागर स्थित है। दक्षिण-पूर्व में बंगाल की खाड़ी तथा पश्चिम में अरब सागर है।
आधुनिक मानव या होमो सेपियंस अफ्रीका से भारतीय उपमहाद्वीप में 55,000 साल पहले आये थे। 1,000 वर्ष पहले ये सिंधु नदी के पश्चिमी हिस्से की तरफ बसे हुए थे जहाँ से इन्होने धीरे धीरे पलायन किया और सिंधु घाटी सभ्यता के रूप में विकसित हुए। 1,200 ईसा पूर्व संस्कृत भाषा संपूर्ण भारतीय उपमहाद्वीप में फैली हुए थी और तब तक यहाँ पर हिंदू धर्म का उद्धव हो चुका था और ऋग्वेद की रचना भी हो चुकी थी। 400 ईसा पूर्व तक आते आते हिंदू धर्म में जातिवाद देखने को मिल जाता है। इसी समय बौद्ध एवं जैन धर्म उत्पन्न हो रहे होते हैं। प्रारंभिक राजनीतिक एकत्रीकरण ने गंगा बेसिन में स्थित मौर्य और गुप्त साम्राज्यों को जन्म दिया। उनका समाज विस्तृत सृजनशीलता से भरा हुआ था।
प्रारंभिक मध्ययुगीन काल में, ईसाई धर्म, इस्लाम, यहूदी धर्म और पारसी धर्म ने भारत के दक्षिणी और पश्चिमी तटों पर जड़ें जमा लीं। मध्य एशिया से मुस्लिम सेनाओं ने भारत के उत्तरी मैदानों पर लगातार अत्याचार किया, अंततः दिल्ली सल्तनत की स्थापना हुई और उत्तर भारत को मध्यकालीन इस्लाम साम्राज्य में मिला लिया गया। 15 वीं शताब्दी में, विजयनगर साम्राज्य ने दक्षिण भारत में एक लंबे समय तक चलने वाली समग्र हिंदू संस्कृति बनाई। पंजाब में सिख धर्म की स्थापना हुई। धीरे-धीरे ब्रिटिश ईस्ट इंडिया कंपनी के शासन का विस्तार हुआ, जिसने भारत को औपनिवेशिक अर्थव्यवस्था में बदल दिया तथा अपनी संप्रभुता को भी मजबूत किया। ब्रिटिश राज शासन 1858 में शुरू हुआ। धीरे धीरे एक प्रभावशाली राष्ट्रवादी आंदोलन शुरू हुआ जिसे अहिंसक विरोध के लिए जाना गया और ब्रिटिश शासन को समाप्त करने का प्रमुख कारक बन गया। 1947 में ब्रिटिश भारतीय साम्राज्य को दो स्वतंत्र प्रभुत्वों में विभाजित किया गया, भारतीय अधिराज्य तथा पाकिस्तान अधिराज्य, जिन्हे धर्म के आधार पर विभाजित किया गया।
1950 से भारत एक संघीय गणराज्य है। भारत की जनसंख्या 1951 में 36.1 करोड़ से बढ़कर 2011 में 121.1 करोड़ हो गई। प्रति व्यक्ति आय $64 से बढ़कर $1,498 हो गई और इसकी साक्षरता दर 16.6% से 74% हो गई। भारत एक तेजी से बढ़ती हुई प्रमुख अर्थव्यवस्था और सूचना प्रौद्योगिकी सेवाओं का केंद्र बन गया है। अंतरिक्ष क्षेत्र में भारत ने उल्लेखनीय तथा अद्वितीय प्रगति की। भारतीय फिल्में, संगीत और आध्यात्मिक शिक्षाएँ वैश्विक संस्कृति में विशेष भूमिका निभाती हैं। भारत ने गरीबी दर को काफी हद तक कम कर दिया है। भारत देश परमाणु बम रखने वाला देश है। कश्मीर तथा भारत-पाकिस्तान और भारत-चीन सीमा पर भारत का पाकिस्तान तथा चीन से विवाद चल रहा है। लैंगिक असमानता, बाल शोषण, बाल कुपोषण, गरीबी, भ्रष्टाचार, प्रदूषण इत्यादि भारत के सामने प्रमुख चुनौतियाँ है। 21.4% क्षेत्र पर वन है। भारत के वन्यजीव, जिन्हें परंपरागत रूप से भारत की संस्कृति में सहिष्णुता के साथ देखा गया है, इन जंगलों और अन्य जगहों पर संरक्षित आवासों में निवास करते हैं। 12 फरवरी वर्ष 1948 में महात्मा गाँधी के अस्थि कलश जिन 12 तटों पर विसर्जित किए गए थे, त्रिमोहिनी संगम भी उनमें से एक है |
नामोत्पत्ति
भारत के दो आधिकारिक नाम हैं- हिंदी में भारत और अंग्रेजी में इंडिया (India)। इंडिया नाम की उत्पत्ति सिंधु नदी के अंग्रेजी नाम "इंडस" से हुई है। श्रीमद्भागवत महापुराण में वर्णित एक कथा के अनुसार भारत नाम मनु के वंशज तथा ऋषभदेव के सबसे बड़े बेटे एक प्राचीन सम्राट भरत के नाम से लिया गया है।     एक व्युत्पत्ति के अनुसार भारत (भा + रत) शब्द का मतलब है आंतरिक प्रकाश या विदेक-रूपी प्रकाश में लीन। एक तीसरा नाम हिंदुस्तान भी है जिसका अर्थ हिंद की भूमि, यह नाम विशेषकर अरब तथा ईरान में प्रचलित हुआ।  बहुत पहले भारत का एक मुँहबोला नाम सोने की चिड़िया भी प्रचलित था। संस्कृत महाकाव्य महाभारत में वर्णित है की वर्तमान उत्तर भारत का क्षेत्र भारत के अंतर्गत आता था। भारत को कई अन्य नामों इंडिया, भारतवर्ष, आर्यावर्त, हिंद, हिंदुस्तान, जंबूद्वीप आदि से भी जाना जाता है।
प्राचीन भारत
लगभग 55,000 वर्ष पहले (प्राचीन भारत) आधुनिक मानव या होमो सेपियंस अफ्रीका से भारतीय उपमहाद्वीप में पहुँचे थे।   दक्षिण एशिया में ज्ञात मानव का प्राचीनतम अवशेष 30,000 वर्ष पुराना है। भीमबेटका, मध्य प्रदेश की गुफाएँ भारत में मानव जीवन का प्राचीनतम प्रमाण हैं जो आज भी देखने को मिलता है। प्रथम स्थाई बस्तियों ने 9000 वर्ष पूर्व स्वरुप लिया था। 6,500 ईसा पूर्व तक आते आते मनुष्य ने खेती करना, जानवरों को पालना तथा घरों का निर्माण करना शुरू कर दिया था, जिसका अवशेष मेहरगढ़ में मिला था जो कि अभी पाकिस्तान में है।  यह धीरे-धीरे सिंधु घाटी सभ्यता के रूप में विकसित हुए, जो की दक्षिण एशिया की सबसे प्राचीन शहरी सभ्यता है। यह 2600 ईसा पूर्व और 1900 ईसा पूर्व के मध्य अपने चरम पर थी। यह वर्तमान पश्चिम भारत तथा पाकिस्तान में स्थित है।  यह मोहनजोदड़ो, हड़प्पा, धोलावीरा, और कालीबंगा जैसे शहरों के आसपास केंद्रित थी और विभिन्न प्रकार के निर्वाह पर निर्भर थी, यहाँ व्यापक बाजार था तथा शिल्प उत्पादन होता था।
2000 से 500 ईसा पूर्व तक ताम्र पाषाण युग संस्कृति से लौह युग का आगमन हुआ। इसी युग को हिंदू धर्म से जुड़े प्राचीनतम धर्म ग्रंथ, वेदों का रचनाकाल माना जाता है तथा पंजाब तथा गंगा के ऊपरी मैदानी क्षेत्र को वैदिक संस्कृति का निवास स्थान माना जाता है। कुछ इतिहासकारों का मानना है की इसी युग में उत्तर-पश्चिम से भारतीय-आर्यन का आगमन हुआ था। इसी अवधि में जाति प्रथा भी प्रारंभ हुई थी।
वैदिक सभ्यता में ईसा पूर्व 6 वीं शताब्दी में गंगा के मैदानी क्षेत्र तथा उत्तर-पश्चिम भारत में छोटे-छोटे राज्य तथा उनके प्रमुख मिल कर 16 कुलीन और राजशाही में सम्मिलित हुए जिन्हे महाजनपद के नाम से जाना जाता है।   बढ़ते शहरीकरण के बीच दो अन्य स्वतंत्र अ-वैदिक धर्मों का उदय हुआ। महावीर के जीवन काल में जैन धर्म अस्तित्व में आया। गौतम बुद्ध की शिक्षाओं पर आधारित बौद्ध धर्म ने मध्यम वर्ग के अनुयायिओं को छोड़कर अन्य सभी वर्ग के लोगों को आकर्षित किया; इसी काल में भारत का इतिहास लेखन प्रारंभ हुआ।   बढ़ती शहरी संपदा के युग में, दोनों धर्मों ने त्याग को एक आदर्श माना, और दोनों ने लंबे समय तक चलने वाली मठ परंपराओं की स्थापना की। राजनीतिक रूप से तीसरी शताब्दी ईसा पूर्व तक मगध साम्राज्य ने अन्य राज्यों को अपने अंदर मिला कर मौर्य साम्राज्य के रूप में उभरा।  मगध ने दक्षिण भारत के कुछ हिस्सों को छोड़कर पूरे भारत पर अपना अधिपत्य स्थापित कर लिया लेकिन कुछ अन्य प्रमुख बड़े राज्यों ने इसके प्रमुख क्षेत्रों को अलग कर लिया।  मौर्य राजाओं को उनके साम्राज्य की उन्नति के लिए तथा उच्च जीवन सतर के लिए जाना जाता है क्योंकि सम्राट अशोक ने बौद्ध धम्म की स्थापना की तथा शस्त्र मुक्त सेना का निर्माण किया।180 ईसवी के आरंभ से मध्य एशिया से कई आक्रमण हुए, जिनके परिणामस्वरूप उत्तर भारतीय उपमहाद्वीप में यूनानी, शक, पार्थी और अंततः कुषाण राजवंश स्थापित हुए। तीसरी शताब्दी के आगे का समय जब भारत पर गुप्त वंश का शासन था, भारत का स्वर्णिम काल कहलाया।